open-index/open-wikipedia-markdown huggingface dataset:
Mährens nasjonale fellesskap

**Mährens nasjonale fellesskap** (tsjekkisk: *Moravská národní obec*) er en partipolitisk uavhengig borgerforening som fokuserer på Mährens kultur, historie og mährisk samhold.

I praksis forsøker foreningen å oppnå klare politiske mål, eksempelvis gjenoppretting av den lovgivende forsamling på mährisk nivå. Foreningen ble grunnlagt i oktober 1990 i byen Brno, som oppfølger-organisasjonen etter den tidligere *Forbudnet av Mährens Venner* (Klub přátel Moravy), som ble grunnlagt 1985. 
 
Foreningen har blant annet heist det gamle mähriske flagget på noen kommunale bygninger i regionen, og på hovedkontoret til regionsforsamlingen i regionen Sydmähren. 
 
Mährens nasjonale fellesskap arrangerer også patriotiske marsjer 
og kulturelle feiringer.

## Referanser


## Eksterne lenker
* Moravian National Community: About us (engelsk)
Lundrim Binaku

**Lundrim Binaku** (født 18. november 1991) er en norsk tidligere fotballspiller.

Binaku spilte venstreving for Bryne. Han skrev under for Bryne foran 2011 sesongen. Binaku har tidligere spilt for Lye IL. Han var 16 år gammel da han kom til Bryne som juniorspiller.

## Referanser


## Eksterne lenker
*
Geir Dahle Høyland

**Geir Dahle Høyland** (født 25. november 1991) er en norsk fotballspiller som spiller for Rosseland Ballklubb.

Høyland er midtbanespiller, og har tidligere spilt for Bryne FK, Ålgård IL, Frøyland IL og Sola Håndball. Han er sønn av tidligere Bryne-spiller, Gabriel «Mr.Bryne» Høyland. Ved siden av fotballen jobber han som tømrer.

## Referanser


## Eksterne lenker
*
Henning Romslo

**Henning Romslo** (født 15. august 1991) er en norsk tidligere fotballspiller.

Han har tidligere spilt for , og før det kom han som guttespiller fra moderklubben  som 16 åring.

## Referanser


## Eksterne lenker
*
Kasakhstans herrelandslag i bandy

**Kasakhstans herrelandslag i bandy** representerer Kasakhstan i internasjonal bandy for menn. Laget trenes av Aleksej Nikisjov. Kasakhstan ble selvstending nasjon etter Sovjetunionens oppløsning i 1991, men landslaget startet ikke å delta i internasjonale turneringer før i 1994. Kasakhstan har vunnet bronse i verdensmesterskapet i bandy seks ganger, i 2003, 2005, 2012, 2013, 2014 og 2015. Mesterskapet i 2012 ble avholdt på hjemmebanen Medeo i Almaty. Det var første gang Kasakhstan arrangerte VM.

## Resultater Verdensmesterskap

## Medaljeoversikt VM
Persistente organiske forurensninger

**Persistente organiske forurensninger** (**POPer**) (fra engelsk: *persistent organic pollutants*) er organiske forbindelser som ikke brytes ned i naturen og opphopes gjennom næringskjeden til dyr og mennesker, og hvor de således har mulige skadelige effekter på miljø, og dyr og menneskers helse. POPer finnes nesten over alt — i mat, dyrefor, jord, luft og vann. Særlig alarmerende er konsentrasjonen av disse i menneskelig vev eller i morsmelk.

Persistente organiske forurensninger viser til en gruppe av meget stabile kjemiske forbindelser eller blandinger av disse. Persistente betyr ikke-nedbrytbare og er menneskeskapte forurensninger. De omfatter kjemiske stoffer som PCB (polyklorerte bifenyler) og pesticider som DDT. Andre POPer som for eksempel dioksiner er biprodukter fra industrielle prosesser, kjemisk industri og søppelforbrenning. Mange av de persistente organiske forurensningene benyttes som pesticider (bekjempelsesmidler). Andre benyttes i industrielle prosesser og ved produksjon av oppløsningsmidler, polyvinylklorid og legemiddeler.

POPer har ofte en relativ lav akutt giftighet, noe som kamuflerer mulige skadevirkninger. Imidlertid, på lengre sikt og selv i relativt lave konsentrasjoner, har POPer et potensial til å skade dyr og mennesker. På grunn av POPenes mulige skadelige egenskaper er mange de mest persistente organiske forurensningene blitt forfulgt i henhold Stockholmskonvensjonen av 2001. Stockholmkonvensjon trådte i kraft i 2004 og er FNs avtale om forbud mot tungt nedbrytbare organiske miljøgifter. Konvensjonen består av et regelverk som er utformet for å forsøke å begrense anvendelsen og spredningen av de tolv farligste forurensningene, de såkalte «dirty dozen», som blant annet innbefatter DDT, polyklorerete bifenyler og dioksiner.

## Referanser


## Eksterne lenker
* Klif: Foreslår internasjonalt forbud mot miljøgift
Mørk prestekragerotvikler

**Mørk prestekragerotvikler**, *Dichrorampha aeratana* er en sommerfugl i gruppen viklere (Tortricidae). 

## Utseende
En liten til middelsstor (vingespenn 11-16 millimeter), gråbrun vikler, forvingen med spredte, okerfargede skjell. Arten er ganske vanskelig å skille fra særlig grå rotvikler (*Dichrorampha plumbana*) på ytre utseende, man må gjerne undersøke kjønnsorganene for å bestemme disse artene med sikkerhet. Denne arten har 3-5 smale, sølvgrå skråstreker langs forvingens forkant, og noen svarte flekker langs ytterkanten som er trukket ut til korte lengdestreker, mens de hos beslektede arter gjerne er rundere. Bakvingen er brun, ikke markert lysere enn forvingen.

## Levevis
Larvene lever i rotstokker av prestekrage (*Leucanthemum vulgare*). De voksne viklerne flyr i mai-juni.

## Utbredelse
Arten er utbredt i Europa, unntatt lengst i sør og nord, og i det nordlige Asia.
I Norge er den funnet spredt nord til Nord-Trøndelag.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** mørk prestekragerotvikler, *Dichrorampha aeratana* (Pierce & Metcalfe, 1915)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_aeratana.html
* *Dichrorampha aeratana* på UK Moths: https://web.archive.org/web/20111016191934/http://ukmoths.org.uk/show.php?bf=1287
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439226

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Orrvar Dalby

**Orrvar Dalby** (født 15. mai 1952) er tidligere konstituert generalsekretær i Norsk Folkehjelp.  

Dalby ble konstituert i desember 2010 og kom fra stillingen som leder for utviklingsavdelingen i Norsk Folkehjelp, hvor han hadde vært i tre år. 

Han har tidligere jobbet som internasjonal programdirektør i Redd Barna og ti år som rådmann i Hurum og Lier. Han har tilsammen jobbet i kommunal sektor i 30 år. Dalby har også deltatt og ledet flere valgobservasjonsgrupper i Europa, Afrika og Latin-Amerika. Han er utdannet jurist og har bevilling som advokat. 

Dalby holdt, etter eget ønske, stillingen som konstituert generalsekretær frem til etter Norsk Folkehjelps landsmøte, samt TV-aksjonen i 2011. Han gikk så tilbake i sin tidligere stilling som leder av utviklingsavdelingen i Norsk Folkehjelp.

## Eksterne lenker
* Aktuell.no – Profilartikkel
Slåttengrotvikler

**Slåttengrotvikler**, *Dichrorampha consortana* er en sommerfugl i gruppen av viklere (Tortricidae). 

## Utseende
En liten (vingespenn 9-12 millimeter), gråbrun vikler. Artene i slekten *[[Dichrorampha]]* er ofte vanskelige å skille fra hverandre på ytre utseende, man må gjerne undersøke kjønnsorganene for å bestemme arten med sikkerhet. Denne arten er jevntover noe mindre og mørkere enn de beslektede artene. Forvingen virker litt "urent" gråbrun og har ikke sølvfargede streker ved forkanten, derimot noen små, hvite flekker. Arten mangler små, svarte flekker langs forvingens ytterkant.

## Levevis
I likhet med flere andre arter i slekten rotviklere har denne larver som utvikler seg på prestekrage (*Leucanthemum vulgare*). Mens de andre rotviklernes larver lever i roten, lever denne arten i den øvre delen av stengelen og inne i blomsterkurven. De voksne viklerne flyr i juni-juli.

## Utbredelse
Arten er utbredt i Europa, unntatt lengst i sør og nord, og i det nordlige Asia.
I Norge er den svært sjelden, den er funnet på fire lokaliteter på Østlandet og ett sted i Rauma kommune i Romsdal. Arten antas å være truet av gjengroing av engene der den lever, og blir vurdert som Sterkt truet (EN) på Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** slåttengrotvikler, *Dichrorampha consortana* Stephens, 1852

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_consortana.html
* *Dichrorampha consortana* på UK Moths: https://web.archive.org/web/20111016192523/http://ukmoths.org.uk/show.php?bf=1280
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439233
* Rødlistevurdering for arten i Norge: https://web.archive.org/web/20160305022234/http://www.artsportalen.artsdatabanken.no/Rodliste2010/Vurdering/Dichrorampha+consortana/30501

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Maria Joseph Aloysius Heß

**Maria Joseph Aloysius Heß** (født 13. mai 1878 i Köln, død 4. februar 1932 i Berlin) var en tysk pedagog, offentlig tjenestemann og politiker fra *[[Deutsche Zentrumspartei]]* (Zentrum).  

Heß var en av de innflytelsesrike politikerne i dette partiet i den prøyssiske Landdagen under Weimarrepublikken. I den prøyssiske Landdagen var Heß sentrumspartiets fraksjonsdirektør (*Fraktionsgeschäftsführer*), og fra 1932 dets gruppeformann. Han spilte en sentral rolle i balanseringen av de ulike politiske interessene til Zentrum, Sozialdemokratische Partei Deutschlands og andre partiene, under koalisjonsregjeringen i Fristaten Preussen.
Kontrollratsgesetz Nr. 46

**Kontrollratsgesetz Nr. 46** var en lovtekst som ble vedtatt av det allierte kontrollrådet den 25. februar 1947 (*Amtsblatt des Kontrollrats in Deutschland*, side 262) for oppløsning av Fristaten Preussen. Den utgjorde én av en rekke lovtekster fra kontrollrådet som var basert på folkerettens okkupasjonsrett.

Selv om Preussen hadde opphørt å eksistere *de facto* ved den nasjonalsosialistiske maktovertagelsen, eksisterte likevel denne statsdannelsen formelt. Etter vedtaket av denne lovteksten ble Preussen også oppløst *de jure*.

## Referanser
Spissvinget rotvikler

**Spissvinget rotvikler**, *Dichrorampha acuminatana* er en sommerfugl i gruppen av viklere (Tortricidae). 

## Utseende
En liten til middelsstor (vingespenn 10-15 millimeter), brunlig vikler. Den kan kjennes fra andre arter i slekten rotviklere (*Dichrorampha*) på at forvingen er noe livligere farget (varmt brun, ofte med markerte tegninger) og at vingespissen er mer markert og spiss.
Dessuten er bakvingen brunhvit hos spissvinget rotvikler, mens den er ganske mørk hos mange av de andre artene.

## Levevis
Larvene lever på røttene av prestekrage (*Leucanthemum vulgare*) og reinfann (*Tanacetum vulgare*).
Det er to årlige generasjoner (i alle fall i Storbritannia) som flyr henholdsvis i april-mai og i august-september.

## Utbredelse
Arten er utbredt over det meste av Europa, unntatt lengst i nord.
I Norge er den utbredt nord til Hordaland, den er dessuten funnet i det sørlige Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** spissvinget rotvikler, *Dichrorampha acuminatana* (Lienig & Zeller, 1846)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_acuminatana.html
* *Dichrorampha acuminatana* på UK Moths: http://www.ukmoths.org.uk/show.php?bf=1279
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439240

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Nyseryllikrotvikler

**Nyseryllikrotvikler**, *Dichrorampha sylvicolana* er en sommerfugl i gruppen av viklere (Tortricidae). 

## Utseende
En liten til middelsstor (vingespenn 10-14 millimeter), tettbygd, brun vikler. Forvingen har 2-3 skrå tverrbånd av rødlig okerfargede skjell i den ytre delen, noen små, uregelmessig formede svarte flekker ved ytterkanten og en diffus, lys flekk ved bakkanten. Bakvingen er samme farge som forvingens indre del.

## Levevis
Larven lever på røttene av nyseryllik (*Achillea ptarmica*) som vokser på litt fuktige enger.

## Utbredelse
Arten har en relativt begrenset utbredelse i Mellom- og Nordvest-Europa.
I Norge er den funnet på Østlandet og Sørlandet, men den er ikke vanlig og blir vurdert som Nær truet (NT) i Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** nyseryllikrotvikler, *Dichrorampha sylvicolana* (Heinemann, 1863)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_sylvicolana.html
* *Dichrorampha sylvicolana* på UK Moths: http://www.ukmoths.org.uk/show.php?bf=1282
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439248
* Rødlistevurdering for arten: https://web.archive.org/web/20160305175341/http://www.artsportalen.artsdatabanken.no/Rodliste2010/Vurdering/Dichrorampha+sylvicolana/30504

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
USAs herrelandslag i bandy

**USAs herrelandslag i bandy** representerer USA i internasjonal bandy for menn. Laget trenes av Chris Halden. Landslaget ble etablert tidlig på 1980-tallet da bandy ble innført i delstaten Minnesota. Den første landskampen ble spilt mot Norge i Oslo i 1983 med tap 1-6. USA deltok for første gang i verdensmesterskapet i bandy i 1985, og har deltatt i alle mesterskap siden, men laget har aldri spilt seg til en semifinale.

## Resultater Verdensmesterskap
Prosteeksamen

**Prosteeksamen** var en ordning, mer enn en formell grad, bestemt under den første norske skoleloven av 1739. Der ble det bestemt at en det skulle foretas en formell høring ved prosten før vedkommende kunne blir lærer. Det var altså ikke en eksamen for å bli prost, men en eksamen med prosten som sensor.

## Referanser
Hvit honning

***Hvit honning*** er et musikkalbum med Onkel Tuka, utgitt i 2011.

## Sporliste

# «Dama mi»
# «Halden blues»
# «Lille frøken Honninglår»
# «List»
# «Min kjære gikk til havet»
# «Kuppel»
# «Apache 59»
# «Tidlig om morran»
# «Halden, blod og penger»
# «Skraphandler»
# «Hvalerferga 11»
# «Fiskene i havet»
# «Langt inn i det blå»

## Eksterne lenker
Hovind skole

**Hovind skole** er en tidligere grunnskole i bydel Gamle Oslo i Oslo. Skolen ble bygget rundt 1855 på Lilleberg under Søndre Hovind gård, i området der St. Jørgens vei går i dag, og tatt i bruk fra 1859. Skolen ble nedlagt i 1893. Gilde Norsk Kjøtt hadde senere sitt anlegg på det samme området.

Skolekretsen i tilknytning til skolen ble opprettet i 1859, og omfattet områdene Løren, Hasle, Økern, Bryn og noen av gårdene mot sør for disse. Det kom elever også Grünerløkka og Torshov til Hovind. Barnetallet vokste svært raskt og skolekretsen ble sprengt. Dette førte til bygging av Ulven skole i 1862 (nedlagt i 1900).

Det var omgangsskolelæreren Andreas Olsen som ble den første lærer på Hovind skole i 1859. Han hadde ingen formell lærerutdanning, men en såkalt prosteeksamen, bestemt etter forordningen av 1739. Eksamen bestod av en formell overhøring av prosten. Skolen hadde to lærere som hadde tre klasser hver. En periode var også Olsens sønn med og drev skolen. Andreas Olsen var lærer ved Hovind skole i alle skolens 34 virkeår, fra 1859 til 1893. Han ga seg 77 år gammel, og hadde da vært lærer i 57 år.

## Referanser
Liste over tidligere offentlige skoler i Oslo

**Liste over tidligere offentlige skoler i Oslo** er en oversikt over offentlige grunnskoler og videregående skoler i Oslo som har opphørt, gjennom nedleggelse eller flytting med navneendring.

## Grunnskoler

## Videregående skoler

## Referanser
Monty Woolley

**Edgar Montillion «Monty» Woolley** (1888–1963) var en amerikansk skuespiller som har opptrådt på teater, film, radio og TV.

Woolley ble født i New York inn i en velstående familie (hans far eide Bristol Hotel) og han vokste opp i de høyeste sosiale sirkler i New York. Woolley ble utdannet ved Yale University og senere også ved Harvard University. Han ble etter hvert en assisterende professor i engelsk og dramalærer ved Yale. Thornton Wilder og Stephen Vincent Benét var blant hans mer kjente studenter.

Woolley forlot sin akademiske karriere, og begynte å opptre på Broadway i 1936. Sammen med Clifton Webb, signerte Woolley en kontrakt med 20th Century Fox i 1940. I en alder av 50 år, oppnådde Woolley ett av sine mål om å oppnå stjernestatus som skuespiller. Mye av denne statusen hadde han fått for rollen i filmen *[[Mannen som kom til middag]]* (1942), som også ble oppsatt på Broadway-teateret. Woolleys karakteristiske hvite skjegg var hans mest brukte varemerke som skuespiller. Etter å ha fullført sin siste film, *[[En fremmed i paradiset]]* (1955), var han med på radio i omtrent ett år, etter at han ble tvunget til å trekke seg på grunn av skrantende helse.

Woolley ble nominert til Oscar to ganger, for beste mannlige hovedrolle for filmen *[[Mannen med seljefløyten]]* (1942) og for beste mannlige birolle for filmen *[[Mens du var borte]]* (1944). Han har også blitt tildelt en stjerne på Hollywood Walk of Fame.

Woolley døde på grunn av komplikasjoner med nyrer og hjerte, den 6. mai 1963 i Albany i New York. Da var han 74 år gammel. Han er gravlagt på Greenridge Cemetery i Saratoga Springs i New York.

## Filmografi (utvalg)
* 1942 – *[[Mannen som kom til middag]]*
* 1943 – *[[Leve ekteskapet]]*
* 1951 – *[[Presidenten kommer]]*

## Referanser


## Eksterne lenker
*
ALDL

**Assembly Line Diagnostic Link** eller **ALDL** er et on-board diagnosesystem utviklet av General Motors før standardisering av OBD-I.

ALDL ble tidligere kalt Assembly Line Communications Link eller ALCL. De to begrepene brukes synonymt.
Dette systemet var bare vagt standardisert og led av det faktum at spesifikasjonene for kommunikasjon linken varierte fra en modell til den neste.

ALDL ble i stor grad brukt av produsenter for diagnostikk for deres forhandlere og offisielle vedlikehold verksteder.

Diagnose kontakten: Det er minst tre forskjellige kontakter som brukes med ALDL. General Motors gjennomført både en 5-pin kontakt og en 12-pinners kontakt, men det er 12 pinners kontakt som brukes i de aller fleste av GM biler. Lotus implementerte en 10-pinners kontakt. Pinnene er gitt bokstav betegnelser i følgende oppsett (sett fra fronten av bilens kontakt).
:
 12-pin ALDL connector pinout:
 F E D C B A
 G H J K L M
 10-pin ALDL connector pinout:
 A B C D E
 K J H G F
 5-pin ALDL connector pinout:
 4A B C D E

Merk forskjellen i pin oppsettet mellom kontaktene. Dessverre, definisjonen av hvilke signaler som var tilstede på hver pinne varierte mellom bilmodeller. 
Det var i hovedsak bare tre "pinner" i bruk for den grunnleggende ALDL-bakken, batteri spenning, og en linje for data-, selv om andre pinnene ble ofte brukt for ekstra bil-spesifikk diagnostisk informasjon og kontroll grensesnitt. Ingen batterispenningen er nødvendig i 12 pin ALDL kontakten.
Magasinet MASSIV

***MASSIV*** var et norsk gratis livsstilsmagasin med unisexprofil som ble utgitt av Emerio Media AS. Magasinet ble grunnlagt av Fredrik Singstad, Øyvind Heggernes og Kristian Løvdal, og kom med sin første utgave i mars 2009, hvor Magnus Smidesang Rønningen var redaktør.

MASSIV ble distribuert på rundt 500 steder på østlandsområdet, med hovedfokus på Stor-Oslo. En rekke kjendiser har vært omtalt i magasinet.

Magasinet var det første norske magasinet med tre forskjellige forsider på samme utgave, da a-ha var hovedoppslaget. Denne utgaven, hvor hvert av bandmedlemmene hadde sin egen forside, ble et samlerobjekt blant a-ha-fansen, og magasinet ble bestilt av fans fra hele verden.

I september 2009 kom fjerde utgave av magasinet som i sin helhet var laget i og viet Marokko. Blant intervjuobjektene var Ari Behn som fortalte om depresjoner, orgier i Tanger, mordtanker og livet som gemal. Intervjuet fikk en viss oppmerksomhet i Sverige og Danmark, og resulterte i over 170 artikler i norsk presse, og debatter på TV og i radio.

## Referanser


## Eksterne lenker
* Nettavisen  – intervju med redaktøren om hans intervju med Ari Behn.
* Kampanje – intervju med redaktøren forbindelse med at MASSIV hadde a-ha på coveret.
* NA24  – intervju med redaktøren om ambisjonsnivået i MASSIV.
* Kampanje  – intervju med redaktøren i forbindelse med lanseringen av magasinet MASSIV.
Strøkavring

**Strøkavring** eller **griljermel** er knust kavring. Det kan brukes i kjøttkakedeig, til griljering av fisk og kjøtt eller til desserter som tilslørte bondepiker.

## Se også
* Brødkrumme

## Eksterne lenker
*
Kjøsterudjuvet

**Kjøsterudjuvet** er et 10&nbsp;000 år gammelt juv i Drammen. Revnen i fjellet er 1300 meter lang med en stigning på 250 meter. De loddrette veggene er opptil 60 meter høye, og juvet er bare 4 meter bredt på det smaleste.

Kjøsterudjuvet ligger på Åssiden, parallelt med Drammen Skisenter. Juvet strekker seg fra Gamledammen på toppen og ender i Kjøsterudbekken nederst.

Vandring opp Kjøsterudjuvet er en flott naturopplevelse med frodig vegetasjon og en spesiell stemning. Etappen tar litt over en og en halv time ved normal gangfart. Langs vestsiden av juvet kan en følge en sti fra Gamledammen nedover med utsikt over juvet. Inngangen til juvet ligger der Tjuvtjernbekken krysser lysløypa fra Drammen Skisenter. Nederst i juvet, vest for Turheisen, ligger flere gamle stenbrudd.

## Referanser


## Eksterne lenker
* Juvvandring på DNT Drammen og Omegn
*  Kjøsterudjuvet på VisitNorway.com
Kommuner i departementet Essonne

Dette er en liste over de 196 kommunene i departementet Essonne i regionen Île-de-France i Frankrike. Per 1. januar 2021 er antall kommuner redusert til 194.


* (CAC) Communauté d'agglomération de Seine-Essonnes, dannet i 2003.
* (CAS) Communauté d'agglomération du plateau de Saclay, dannet i 2003.
* (CAO) Communauté d'agglomération du Val d'Orge, dannet i 2001.
* (CAY) Communauté d'agglomération du Val d'Yerres, dannet i 2003.
* (CAE) Communauté d'agglomération Évry Centre-Essonne, dannet i 2001.
* (CAD) Communauté d'agglomération Sénart Val de Seine, dannet i 2003.
* (CAD) Communauté d'agglomération Les Lacs de l'Essonne, dannet i 2004.
* (CAA) Communauté d'agglomération des Hauts de Bièvre, dannet i 2003, mesteparten ligger i departementet Hauts-de-Seine.
* (SANS) Syndicat d'agglomération nouvelle de Sénart en Essonne, dannet i 1984.
Lys katteedderkopp

**Lys katteedderkopp** (*Zora spinimana*) er en edderkoppene i gruppen (familien) Zoridae. 

## Utseende
Lys katteedderkopp er en middelsstor og forholdsvis kraftig edderkopp. Hunnen er 6-7 millimeter lang, mens hannen er litt mindre. Forkroppen har et bred mørk langsgående midtfelt, med en smal lysere stripe midt i. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre, som delvis overlapper det fremre. 

Beina er nokså kraftige, gjerne med ganske lange, mørke børster. Ytterst er de mørkere enn nær kroppen. Et av kjennetegnene er at ihvertfall de to fremste beina har noen mørke langsgående striper.

## Levevis
Lys katteedderkopp er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, i lavvokst vegetasjon. Den kan finnes både der det er ganske tørt og noe fuktig.

Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.

## Utbredelse
Lys katteedderkopp finnes i den palearktiske sone. Den finnes i Norge og er den vanligste arten fra slekten *Zora* i Norge.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Zora'' (tysk)
* Platnick, Norman I. 2009. *[http://research.amnh.org/entomology/spiders/catalog/index.html The world spider catalog]*, version 9.5. American Museum of Natural History.
* Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
* Sandhall, Åke & Almquist, Sven. *Spindlar och deras släktingar: naturguide i färg om spindeldjurens utseende, utveckling, levnadssätt och beteende*. Interpublishing AB, 1980. ISBN 91-534-0580-3

## Eksterne lenker
* 
* Glenn Halvor Morka: Edderkoppkroken. Nettside om norske edderkopper, med mange bilder
Social Futebol Clube

**Social Futebol Clube**, oftest omtalt i kortformen **Social**, er en fotballklubb fra havnebyen Coronel Fabriciano i delstaten Minas Gerais, Brasil. Klubben ble stiftet 1. oktober 1944.

## Meritter
***Campeonato Mineiro da Primeira Divisão Módulo II: 2**
**1996, 2007

***Campeonato Mineiro da Segunda Divisão: 1** 
**1995

## Eksterne lenker
* http://www.socialfutebolclube.com.br
Ferjesambandet Knarvik–Steinestø

**Knarvik–Steinestø** var Norges mest trafikkerte fergesamband da det ble nedlagt i 1994 etter at Nordhordlandsbrua åpnet.

I 1982 trafikkerte  MF «Alversund» (nå «Sogn»), MF «Nordhordland» og MF Seimstrand (nå «Stordal» sambandet. Dette ble etterhvert krevende og dermed kjøpte BNR en ny ferge med navn MF «Austrheim» (nå «Sulafjord»). i 1989 var det behov for en til ferge, da bestilte BNR MF «Masfjord». I 1992 kom MF «Nordfjord» inn på sambandet). I 1994 ble Nordhordlandsbrua bygget og sambandet ble dermed lagt ned.

I 1993 som var det siste hele året med ferjetrafikk ble det fraktet 4644 kjøretøy daglig, eller 5677 Personbilenheter.

## Tidslinje

* 1982 - Følgende ferger er i sambandet MF «Alversund», (n «Sogn»), MF «Nordhordland» og MF Seimstrand (nå «Stordal»).
* 1986 - MF «Austrheim» (Nå «Sulafjord») ble bygget og levertn og satt inn i sambandet. Erstattet «Seimstrand».
* 1989 - MF «Masfjord» (Nå MF «Marstein») ble bygget og levert, og satt inn i sambandet. Erstattet «Nordhordland».
* 1992 - MF «Masfjord» ble bygget om for å gå på Boknafjorden, og ble byttet ut med MF «Nordfjord», som ble innleid fra Fylkesbaatane i Sogn og Fjordane.
* 1994 - Nordhordlandsbrua ble bygget og sambandet ble lagt ned.

## Referanser


## Kilder
* www.bibelsenter.no Knarvik – Frå utmark til småby.
* www.oster.no A/S Ferjetrafikk
Mtwara

**Mtwara** er hovedstaden i regionen Mtwara i sørøstlige Tanzania. Byen ble planlagt og bygget på 1940-tallet som havneby for eksport av peanøtter i henhold til det britiske kolonistyrets plan *[[Tanganyika Groundnut Scheme]]*, men byprosjektet ble oppgitt da planen ble oppgitt i 1951. Som et resultat av dette er byen spredt over et stort område som var planlagt å huse opptil &nbsp;mennesker. Ved den siste folketellinga i 2002 hadde byen ei befolkning på . På grunn av utviklinga i forbindelse med peanøttplanen har byen ei dypvannshavn som kan ta imot havgående fartøy, og en rekke store kommunale bygninger, deriblant et postkontor.

## Transport
Mtwara har god tilknytning til resten av landet, tatt i betraktning at den ligger såpass avsides. Det er en asfaltert vei til Lindi i nord, og delvis asfalterte veier til Masasi og Newala i vest. A19 går mellom Mtwara i øst og Mbamba Bay ved kysten av Malawisjøen i vest. Mtwara lufthavn har en asfaltert rullebane som kan ta imot passasjerfly, og Air Tanzania flyr herfra til Julius Nyerere internasjonale lufthavn i Dar-es-Salaam. Det går også ferge mellom Mtwara og Dar-es-Salaam, en tur som tar rundt 24&nbsp;timer. Bygging av en asfaltert vei som knytter sammen Dar-es-Salaam, Lindi og Mtwara er i arbeid, og inkluderer en bro over elva Rufiji. Mtwara fungerer også som knutepunkt for den økende turismen i nabobyen Mikindani. Det er også planer om en jernbaneforbindelse til Lindi og gruver i Mchuchuma og Liganga.

## Referanser
Qurikancha

**Qurikancha** (spansk: *Coricancha*) er et tempel i den peruanske byen Cusco. Det var det viktigste tempelet i Inkariket og ble bygd til ære for solguden Inti. Store deler av tempelet blei ødelagt av spanjolene, som bygde Convento de Santo Domingo over det.

Navnet *Quri Kancha* betyr «Gyllent tempel» på quechua. Opprinnelig het det *Inti Kancha*, som betyr «Soltempelet».

## Eksterne lenker
*
Krigserstatningene etter første verdenskrig

**Krigserstatningene etter første verdenskrig** var betalinger og overføringer av eiendom og utstyr som Tyskland ble tvunget til å foreta etter første verdenskrig i henhold til Versaillestraktaten fra 1919. Artikkel 231 i Versaillestraktaten, også kalt delsatsen om krigsgjeld, erklærte at Tyskland og deres allierte var ansvarlige for tapene og skadene som ententemaktene hadde lidd under krigen og å sørge for de nødvendige erstatninger.

I januar 1921 ble erstatningssumen fastsatt til 132 milliarder tyske Goldmark, tilsvarende omkring 100&nbsp;000 tonn rent gull, fastsatt av den allierte krigsskadekommisjonen. De årlige innbetalingene ble redusert i 1924 og var deretter i 1929 til mer enn 50 % av summen. Innbetalingene opphørte med maktovertagelsen til Adolf Hitlers nasjonalsosialistiske parti i 1933, da omkring 1/8 av erstatningene var betalte. De siste utbetalingene ble foretatt den 4. oktober 2010, på 20-årsdagen for Tysklands gjenforening.
Britt Tønne Valstad

**Britt Tønne Valstad** (tidligere **Haugan**) (født 1965) er en norsk lærer og politiker.

Hun var medlem av Levanger kommunestyre som representant for Kristelig Folkeparti 1999–2000 og 2007–2012. Hun var også KrFs gruppeleder i Nord-Trøndelag fylkesting 2007–2011 og 2. nestleder i KrFs kvinnenettverk 2009–2010. I 2010 var hun foreslått som ny leder i Nord-Trøndelag KrF, men tapte for Johannes Sandstad. Ved fylkestingsvalget i 2011 var hun KrFs førstekandidat, men falt ut da andrekandidaten Sandstad ble kumulert inn.

I 2014 meldte hun overgang fra KrF til Senterpartiet. Hun var på nytt medlem av Nord-Trøndelag og senere Trøndelag fylkesting i perioden 2015–2019.

Hun var nestleder i Nei til EU 2011–2013.

Hun er utdannet allmennlærer fra Høgskolen i Nord-Trøndelag og har arbeidet som lærer i Levanger og Inderøy kommuner og som rektor ved Fagerhaug kristne skole i Stjørdal. 

## Referanser
Kristen Kvello

**Kristen Kvello** (1931&ndash;1998) var en norsk langrennsløper, langrennstrener, idrettsleder, redaktør og Senterparti-politiker. Han var også speaker på mange idrettsstevner. Som aktiv skiløper representerte han Mebondens Idrettslag, en forløper til Selbu Idrettslag, og BUL, Oslo.
__NOTOC__
## Biografi
Kristen Kvello ble norsk mester på 4 x 10 km stafett i 1952 og 1953 der han representerte Sør-Trøndelag Skikrets. Han utdannet seg ved Statens gymnastikkskole i 1954 og arbeidet som idrettsoffiser i fire år. I 1956 gikk Kvello på det norske laget som ble verdensmestre i militært patruljeløp. ,  og Rolf Gaustad var de øvrige på det norske laget. Kvello vant Storlirennet i 1956. 
 
I 1957 ble han norsk mester på 50 km. Han deltok i VM 1958 i Lahtis, der han brøt 50-kilometeren. Sommeren 1958 avbrøt han karrieren som aktiv skiløper for å bli rikstrener i langrenn. Dette var første rikstrener siden Arne Rustadstuen sesongen 1939/40, og den første på helårsbasis. I 1958 var norsk langrenn langt nede med en fjerdeplass i stafett som beste resultat i VM, og det ble samlet inn penger for å satse på langrennssporten. Kvello startet trenerkarrieren med å reise rundt for å få innblikk i treningsprinsipper, han besøkte Finland og Sovjetunionen. Kvellos hadde en lun stil der han la vekt på trivsel og godt humør på landslaget. Under Kvello ble resultatene forbedret, det ble medaljer i alle de tre mesterskapene landslaget hadde Kvello som trener, OL 1960, VM 1962 og  OL 1964. Kvello ble etterfulgt som rikstrener av Oddmund Jensen i 1964. Under VM på ski i 1966 var Kvello NRK-kommentator sammen med Jarle Høysæter. 

Fra 1965 til 1969 var Kvello vararepresentant til Stortinget for Senterpartiet.

Fra 1977 til 1981 var Kvello redaktør for Norges Skiforbunds blad *Skiidrett*, og fra 1977 til 1982 var han medlem av langrennskomiteen i det internasjonale skiforbundet. Kvello var speaker på mange idrettsarrangement, blant annet på VM 1982 i Holmenkollen der hans datter Berit Aunli tok tre gull.

Kvello var æresmedlem av Selbu Idrettslag.

## Bibliografi
* 
* 

## Referanser




## Litteratur
* 

## Eksterne lenker
*
Dvergkameleoner

se tekst

**Dvergkameleoner** er en slekt av småvokste kameleoner. De fleste artene er endemiske for Sør-Afrika. Unntakene er *Bradypodion setaroi* som også finnes i det sørlige Mosambik, og *Bradypodion transvaalense* som går inn i Swaziland. Alle dvergkameleoner føder levende unger.

De østafrikanske artene som tidligere ble regnet til slekten *Bradypodion*, er nå flyttet til *[[Kinyongia]]* og *[[Nadzikambia]]*. Noen av artene i *Bradypodion* ble tidligere regnet til slektene *Microsauria* og *Lophosaura*.

## Arter
Denne oversikten bygger på The Reptile Database. *B. nkandlae* ble beskrevet i 2008, men har vist seg å være et synonym for *B. nemorale*. Fylogenetiske undersøkelser har i tillegg påvist seks populasjoner, som ennå ikke er formelt beskrevet som arter.

* *Bradypodion atromontanum*
* *Bradypodion caeruleogula*
* *Bradypodion caffrum*
* *Bradypodion damaranum*
* *Bradypodion dracomontanum*
* *Bradypodion gutturale*
* *Bradypodion kentanicum*
* *Bradypodion melanocephalum*
* *Bradypodion nemorale*
* *Bradypodion ngomeense*
* *Bradypodion occidentale*
* *Bradypodion pumilum*
* *Bradypodion setaroi*
* *Bradypodion taeniabronchum*
* *Bradypodion thamnobates*
* *Bradypodion transvaalense*
* *Bradypodion ventrale* (inkl. *B. karooicum*)

## Referanser


## Videre lesning

### Bøker
* 
* 

### Artikler
* 
* 
* 
* 
* 
* 

## Eksterne lenker
*
Oskar Fredriksen (langrennsløper)

:*For skøyteløperen med nesten samme navn, se [[Oscar F. Fredriksen]].

*'Oskar Fredriksen''' (født 9. februar 1909 på Lunner, død 19. juni 1991) var en norsk langrennsløper. Han representerte Sportsklubben Arild og BUL, Oslo. Fredriksen gikk på det norske laget som vant gull på 4x10 km stafett under VM 1937 i Chamonix. Han gikk sammen med Annar Ryen, Sigurd Røen og Lars Bergendahl.

## Referanser
Jasmin (andre betydninger)

**Jasmin** er en foreldet skrivemåte for sjasmin.

**Jasmin**, **Yasmin** og **Jasmine** kan også referere til:
*Jasmin (navn)
*Sjasminrevolusjonen, navn gitt opprøret i Tunisia i 2010–2011

Personer:
*Jasmin Aasland, norsk skuespillerinne
*Jasmin Tabatabai, iransk-tysk skuespillerinne
*Jasmin Handanovič, slovensk fotballspiller
*Jasmin Wagner, tysk sangerinne
*Jasmin (Paris Metro), stasjon på metroen i Paris
*Jasmine You, japansk bassist
*Jasmine Guy, amerikansk skuespiller

## Andre pekere
*Yasmin
Jenny Beavan

**Jenny Beavan** (født 1950) er en britisk Oscar-vinnende kostymedesigner.

Beavan er utdannet ved Central Saint Martins College of Art and Design i London. Hun designet kostymer for teater og opera, før hun begynte med film i 1979, med en TV-film. I 1984 begynte hun et samarbeid med kostymedesigneren James Bright, et samarbeid som førte til seks Oscar-nominasjoner og to seiere.

Nyttårsaften 2016 ble Beavan utnevnt til offiser av Order of the British Empire.

## Priser og nominasjoner
### [[Oscar for beste kostymedesign]]
* Nominert: *[[En kvinnes kamp]]* (1984) – sammen med John Bright
* **Vant: ''[[Et rom med utsikt]]*** (1985) – sammen med John Bright
* Nominert: *Maurice* (1987) – sammen med John Bright
* Nominert: *Tilbake til Howards End* (1992) – sammen med John Bright
* Nominert: *Resten av dagen* (1993) – sammen med John Bright
* Nominert: *Fornuft og følelser* (1995) – sammen med John Bright
* Nominert: *Anna og kongen* (1999)
* Nominert: *Gosford Park* (2001)
* Nominert: *Kongens tale* (2010)

=== BAFTA for beste kostymedesign ===
* Nominert: *En kvinnes kamp* (1984) – sammen med John Bright
* *'Vant: *[[Et rom med utsikt]]*** (1985) – sammen med John Bright
* Nominert: ''[[Tilbake til Howards End]]'' (1992) – sammen med John Bright
* Nominert: ''[[Fornuft og følelser (film)|Fornuft og følelser]]'' (1995) – sammen med John Bright
* Nominert: ''[[Te med Mussolini]]'' (1999) – sammen med John Bright
* Nominert: ''[[Gosford Park]]'' (2001) – sammen med [[Anna Anni]] og [[Alberto Spiazzi]]
* **Vant: *[[Gosford Park]]**' (2001)
* Nominert: *Kongens tale'' (2010)

## Referanser


## Eksterne lenker
*
Kylie Showgirl

***Kylie Showgirl*** er en konsert-DVD fra den australske sangeren Kylie Minogue. Den ble filmet under Minogues turné *Showgirl: The Greatest Hits Tour* den 6. mai 2005 i Earls Court Exhibition Centre i London og utgitt av EMI i november 2005 i Europa.

I 2005 ble *Kylie Showgirl* sertifisert tre ganger platina i Australia av Australian Recording Industry Association, og ble den tiende mest solgte musikk-DVD-en i landet. Året etter ble DVD-en ble sertifisert fire ganger platina.

## Sporliste
#«Overture» 
#«Better the Devil You Know»
#«In Your Eyes»
#«Giving You Up»
#«On a Night Like This»
#«Shocked»
#«What Do I Have to Do?» 
#«Spinning Around»
#«In Denial»
#«Je Ne Sais Pas Pourquoi»
#«Confide in Me»
#«Red Blooded Woman»/«Where the Wild Roses Grow»
#«Slow»
#«Please Stay»
#«Over the Rainbow»
#«Come into My World»
#«Chocolate»
#«I Believe in You»
#«Dreams»
#«Hand on Your Heart»
#«The Loco-Motion»
#«I Should Be So Lucky»
#«Your Disco Needs You»
#«Put Yourself in My Place»
#«Can't Get You Out of My Head»
#«Especially for You»
#«Love at First Sight»

## Referanser


## Eksterne lenker
* ''Kylie Showgirl'' på Allmusic
* ''Kylie Showgirl'' på Allmovie
Etzaz Hussain

**Etzaz Muzafar Hussain** (født 1993) er en norsk-pakistansk fotballtrener og tidligere fotballspiller.

Hussain var en venstrebent midtbanespiller. Han var kjent for å være en teknisk god spiller. Han er den første spilleren av pakistansk opprinnelse som har spilt i Europa League.

Hussain representerer Pakistans herrelandslag i fotball siden september 2025.

## Langhus
I en alder av 15 år og 83 dager ble Etzaz Hussain den første til å score mål i 3. divisjon for  da han i april 2008 scoret lagets første mål i en 3-1 seier over  i sesongåpningen.

## Manchester United
Etter flere treningsopphold hos Manchester United ble han 21. februar 2009 klar for den engelske storklubben. Da han ble sytten år signerte han profesjonell kontrakt. Han spilte i to år for G18-laget før han i januar 2011 vendte tilbake til Norge for å spille for . Tidligere juniorlagstrener Paul McGuinness beskrev Hussain som en spiller med gode ferdigheter med ball, men ikke hurtig nok til å kunne få en karriere i Manchester United.

## Vålerenga
Hussain ble klar for  den 18. januar 2011. Han debuterte i en treningskamp mot Ham-Kam. Han var tiltenkt en rolle på både junior og a-laget. Etzaz Hussain hadde draktnummer 8 i Oslo-klubben. Trener Martin Andresen sa at Etzaz Hussain har kommet hjem dit han hører til og at han er et av de største talentene i sin årsklasse.

## Fredrikstad
Bare to måneder etter å ha signert for Vålerenga førte uenigheter til at han forlot klubben til fordel for . Han skrev under en kontrakt som strakk seg over de tre neste årene. Han fikk sin debut i Eliteserien i kampen mot  i den 5. serierunden. Han fikk spille de siste 7 minuttene i den kampen. Debuten fra start kom mot  i serierunden etter. Han gjorde seg først bemerket for Fredrikstad med den målgivende pasningen bak utligningen til 1-1 som reddet et poeng i lokaloppgjøret mot .

## Molde
Hussain signerte for Molde i 2012. Med Molde har han vunnet fem titler i form av tre seriemesterskap og to norgesmesterskap.

I februar 2017 returnerte Hussain til Molde. Han har kontrakt med klubben ut 2022-sesongen.

## Sivasspor
I januar 2016 signerte Hussain under for den tyrkiske toppdivisjonsklubben  med kontraktsvarighet til sommeren 2018. Under ledelse av Okan Buruk endte laget 2015/16-sesongen med nedrykk. Etter nedrykket ble Hussain løst fra kontrakten. Han spilte tre kamper fra start og fem som innbytter for Sivasspor.

## Astana
I september 2016 skrev Hussain under på treårskontrakt med . Han skulle etter planen bli klar for spill i klubben fra januar 2017, men den kasakhstanske klubben trakk seg fra avtalen de hadde inngått.

## NK Rudeš
I oktober 2016 ble Hussain hentet til Zagreb-baserte NK Rudeš i kroatisk andredivisjon. Oppholdet ble kortvarig da han slet med å etablere seg i laget.

## Odd
I midten av august 2017 ble Hussain sendt på lån ut sesongen til , da han befant seg et stykke bak i køen om plass på laget i Molde. Solskjær begrunnelse var at Hussain ble sendt på utlån for å spille på seg både selvtillit og kampform utover høsten.

## Meritter
;Molde FK
* NM: (2) 2013, 2014
* Seriemester: (3) 2012, 2014, 2019

## Karriereoversikt

## Referanser


## Eksterne lenker
*
Stuart Whitman

**Stuart Maxwell Whitman** (født 1. februar 1928 i San Francisco i California, død 16. mars 2020 i Montecito i Santa Barbara County i Califorina) var en amerikansk skuespiller. 

Whitman spilte Jim Crown i TV-serien *Cimarron Strip* i 1967. Han spilte også sammen med John Wayne i filmen *The Comancheros* fra 1961. Han ble tildelt en stjerne på Hollywood Walk of Fame.

## Liv og virke
### Bakgrunn
Whitman var den eldste av to brødre. Foreldrene var Cecilia (født Gold) og Joseph Whitman. Etter at han ble uteksaminert fra videregående tilbrakte han tre år ved U.S. Army Corps of Engineers. Etter å ha forlatt militæret, skrev han seg inn hos Los Angeles Academy of Dramatic Art for å studere teater og skuespill. 

### Karriere
Whitman hadde en birolle i *When Worlds Collide* (1951), *All American* (1953), *Brigadoon* (1954), *Silver Lode* (1954), *Ten North Frederick* (1958), *This Thousand Hills* (1959) og *The Sound og Fury* (1959). Hans første ledende hovedrolle var i *Murder Inc.* i 1960. Han ble signert som en stjerne hos 20th Century Fox. 

I 1961 ble Whitman nominert til Oscar for beste mannlige hovedrolle for sin rolle som en barnemishandler i filmen *The Mark*. Han fikk siden hovedrollen og biroller i mange filmer. En av disse var *The Comancheros*, der han delte den ledende hovedrollen med John Wayne.

Whitman dukket ofte opp som en politimann på TV-serien *Highway Patrol*. 

Whitman gjorde i løpet av sin karriere i over to hundre opptredener i diverse filmer og TV-programmer over et halvt århundre mellom 1951 og 2000. 

Whitmans siste krediterte rolle var i *The President's Man*, der blant andre Chuck Norris var med.  

### Privat
Stuart var gift med den franskfødte Caroline Boubis (1966–1974). De ble skilt, og fikk en sønn sammen, Justin. Hans første ekteskap, med Patricia Lalonde (1952–1966), endte også i skilsmisse før det. De fikk fire barn sammen: Tony (f. 1953), Michael (f. 1954), Scott (f. 1958) og Linda Whitman (f. 1956).

## Filmografi (utvalg)
* 1957 – *[[The Girl in Black Stockings]]*
* 1962 – *[[Den lengste dagen]]*
* 1971 – *[[Captain Apache]]*

## Referanser


## Eksterne lenker
* 
* 
*
Mary Zophres

**Mary Zophres** (født 23. mars 1964) er en amerikansk kostymedesigner. Hun har samarbeidet med Coen-brødrene på alle deres filmer siden *[[Fargo (film)|Fargo]]* (1996), og ble Oscar-nominert for sin innsats på *[[True Grit – et ekte mannfolk]]* (2010). Zophres ble nominert til Oscar for beste kostymedesign på nytt i 2017, denne gang for filmmusikalen *[[La La Land]]*.

Zophres leste kunsthistorie på Vassar College før hun begynte i motebransjen, der hun jobbet for Norma Kamali. Hennes første filmjobb var som garderobeassisten på *[[Født 4. juli]]* (1989).

## Referanser


## Eksterne lenker
*
Chester Morris

**Chester Morris** (født **John Chester Brooks Morris**; 1901–1970) var en amerikansk skuespiller som spilte hovedrollen i kriminalserien *[[Boston Blackie]]* i 1940-årene.

## Karriere
Chester var sønn av Broadway-skuespiller William Morris og hans kone Etta Hawkins. Morris gjorde også sin skuespillerdebut på Broadwayteateret. Hans karriere på filmlerretet begynte i 1917 med filmen *An Amateur Orphan*. Han ble nominert til en Oscar for beste mannlige hovedrolle for filmen *Alibi* (1929) som ble regissert av Roland West. Han spilte også i *The Bat Whispers* (1930) og *Corsair* (1931), som også var regissert av West, begge to.

Gjennom 1950- og 1960-årene jobbet Morris hovedsakelig roller på fjernsyn. Han hadde en rolle som løytnant Max Ritter i CBS-serien *Diagnose: Ukjent*, som ble sendt på amerikansk TV fra juli til september 1960. Han gjorde også noen avstikkere til regionale teateroppsetninger. Hans siste rolle var i *Den svarte champion* (1970).

## Privat
Morris var gift med Suzanne Kilborn fra 30. september 1927 frem til de tok ut skilsmisse i november 1939. De hadde to barn sammen, Brooks og Cynthia. Han giftet seg med sin andre kone Lillian Kenton Barker 30. november 1940. De fikk en sønn, Kenton.

Morris var døende av kreft da han begikk selvmord i 1970, på rom 202 i det tidligere Holiday Inn i New Hope ved å ta en overdose av legemiddelet barbiturat. Han var 69 år gammel da han begikk selvmord. Da han døde var han med på en teaterproduksjon av *[[The Caine Mutiny Court Martial]]* på Bucks County Playhouse i New Hope i Pennsylvania.

## Filmer i utvalg
*1929 – *Alibi*
*1929 – *Hemmelig viet*
*1930 – *[[Hun, den fraskilte]]*
*1932 – *[[Rødt hår (film)|Rødt hår]]*
*1935 – *Motelegen*
*1935 – *Nasjonens helt nr. 1*
*1935 – *Forfulgt*
*1938 – *Gangsternes skrekk*
*1970 – *Den svarte champion*

## Referanser


## Eksterne lenker
* The Chester Morris Web
* 
*